**Kajaanin Kipinän järjestämiä urheilun Suurtapahtumia**

Kipinä on isännöinyt **Kalevan kisoja vuosina 1984 ja 2010**.

Yhdessä Kainuun Prikaatin kanssa järjestettiin vuonna 1990 **sotilaiden yleisurheilun MM-kilpailut**, joihin osallistui 27 maata.

Ensimmäisen kerran Kainuussa järjestetyt **SM-viestit olivat vuonna 2004.**

**Vuonna 1995 järjestetyt veteraanien yleisurheilun PM-kilpailut** olivat mittava haaste, kun niihin osallistui mestaruuskilpailujen ulkopuolisina maina Venäjä, Viro ja Latvia, joten niistä rakentui hieno urheilujuhla kahdeksan maan veteraaniurheilijoille.

**Veteraanien yleisurheilun SM-kilpailuja Kipinä on isännöinyt onnistuneesti vuosina 1992 ja 2000** **sekä 2013**.

Kajaanin Pallohallissa on järjestetty **vuosina 1995 ja 1996 kiekon- ja keihäänheiton talvi-SM-kilpailut** sekä **vuosina 2011 ja 2012 keihäänheiton talvi-SM-kilpailut.**

**Vuoden 1964** huipputapahtuma oli **Kalottimaaottelun** järjestäminen Keskusurheilukentällä.

**Nuorten yleisurheilun SM-kilpailuja** Kipinä on järjestänyt useita: **1962 (T17, Tyttöjen yleisurheilupäivät), 1981 (M/N16), 1995 (P/T14, 15, Vetoapukisat), 1996 (M/N17), 2008 (M/N19) ja 2016 (M/N17, 16).**

Kipinä on järjestänyt vuodesta **1926 alkaen kansallisia yleisurheilukilpailuja. Ensimmäiset kansainväliset yleisurheilukilpailut Kipinä järjesti vuonna 1930.**

**1980-luvulla järjestettiin kansainvälisiä Urho Kalevan kisoja.**

Seura on järjestänyt yleisurheilussa piirin normaalin kilpailutoiminnan lisäksi lukuisan määrän naisten ja miesten sekä veteraanien **Pohjois-Suomen mestaruuskilpailuja.**

**Pikaluistelun** osalta Kipinä on isännöinyt **Euroopan nuorten olympiafestivaaleja vuonna 2001, useita maaottelu- ja kalottimaaottelutapahtumia sekä eri-ikäisten – naiset, miehet, nuoret ja veteraanit - SM-kilpailuja ja kansallisia kisoja.**

**Vuosi 1995 oli kilpailujen järjestämisen osalta todellinen supervuosi**, kun tuolloin Kipinä järjesti peräti neljät vähintään SM-tason kilpailut: talvella jäähallissa lyhyen radan pikaluistelun SM-kisat ja pallohallissa kiekon- ja keihäänheiton talvi-SM-kilpailut sekä kesällä veteraanien PM-kilpailut ja T/P14-15-sarjojen SM-kisat. Vuosi oli poikkeuksellisen vilkas molempien kilpaurheilulajiemme osalta ja se tarjosi yleisurheilussa mestaruuskilpailutarjontaa laajalla ikähaitarilla 14-vuotiaista aina 100-vuotiaisiin asti.